<classify> Christian Bwaya KILAmwaka mpya unapoanza, watu wengi hujiwekea malengo mapya. Kichocheo kikubwa chamalengo haya ni ule msisimko wa kuingia mwaka mpya lazima kuambatane na mabadilikoya maisha yetu. Bahati mbaya,wengi wanaojiwekea malengo haya ya mwaka mpya huyasahau muda mfupi baada ya kuuzoeamwaka. Kwanini watu husahau malengo yao? Sababu ni pamoja na tabia ya watu kuwekamaazimio kwa msisimko tu wa kuingia mwaka mpya usioenda sambamba na tafakari yakina; kuweka malengo makubwa yasiyopimika; na pale malengo yanapohusisha mabadilikoya tabia, kutokujua uliko mzizi wa mabadiliko hayo. Hapa ninakupa dondoo zinazoweza kukusaidia kufikia malengo uliyojiwekeakwa mwaka huu. Wekamalengo yanayopimika Usiwekemalengo makubwa yasiyolenga jambo mahususi. Vunja vunja wazo kuu ulilonalo liwemalengo madogo madogo yanayolenga jambo moja utakaloiishi kila siku. Kwamfano badala ya kuazimia kujenga tabia ya jumla kusoma vitabu, vunja vunja lengohilo liwe kusoma kitabu kimoja kwa juma moja. Ukisema unalenga kujenga tabia yakusoma, haieleweki unalenga kusoma vitabu vingapi kwa mwezi, miezi sita na hatamiezi 12. Lengo la kusoma kitabu kimoja kila juma ni mahususi na utaweza kulitathimini. Kama unatakakuwa na uhusiano imara na familia yako mwakani, fafanua kwa namna gani. Je,unataka kujenga mazoea ya kuwahi nyumbani kila siku baada ya kazi? Je, unataka kutokana wanao kila mwisho wa juma? Fanya malengo yako yawe madogo madogo na yapimikekwa muda maalumu. Lengo lisilopimika ni matamanio yatakayoendelea kuwa njozi tu. Jiwekeemfumo wa kujipima Utekelezajiwa malengo mengi, kwa kawaida, huhusisha mabadiliko ya tabia. Huwezi kubadili tabiausiyoweza kuipima. Hakikisha malengo yako yanapimika kadri unavyoendelea kuyatekeleza. Iliuweze kupima, weka muda maalumu wa kuyatekeleza. Andika malengo yako mahali ikusaidiekukumbuka. Malengo yasiyoandikwa yanabaki kuwa ndoto tu. Na kwa kawaida, ndoto huwahazitekelezeki kirahisi. Kamaunalenga kupanua biashara yako kwa mwaka huu, fikiria utakavyoweza kupima upanuzihuo. Je, utatazama kiasi cha mtaji unaoongezeka? Je, ni kiasi cha bidhaa unachoouza,idadi ya wateja unaowapata? Lazima uwe na utaratibu utakaokusaidia kupima unavyotekelezamalengo yako kadri muda unavyokwenda. Jiwajibishe Wakati mwingineni rahisi kuachana na mipango uliyojiwekea kadri muda unavyokwenda kwa sababu hunamfumo wa kukuwajibisha pale unapoteleza. Ni muhimu kuwa na watu watakaokufanya ujisikievibaya kuachana na mpango wako. Baada yakuhakiki malengo yako, fikiria watu wako wa karibu unaoweza kuwaambia kile ulichokipanga.Kama maazimio yako yanamhusu mkeomumeo, mshirikishe malengo yako mapema. Kamamalengo yanawahusu wanao, waambie. Kwakufanya hivyo, unatengeneza mfumo wa kukuwajibisha pale unapoanza kususua sua. Itakusaidia kuwa na hamasa ya kufanyia kazi malengo yao kuliko yanapokuwasiri yako mwenyewe. Kadhalika,unapolenga kubadili tabia fulani usizozipenda waambie watu. Ikiwa unataka kuachasigara, pombe au tabia fulani wanazozijua rafiki zako, tangaza wazi wazi.Waambie unataka kuacha sigara, pombe au uzinzi. Wanapojua mpango wako unajiwekakatika mazingira ya kulazimika kutekeleza ili usionekane mtu wa maneno yasiyo navitendo. Muhimu kuzingatiakuwa watu wanaweza kuwa kikwazo cha malengo yako. Huwezi kuambatana na watu wanaoshabikiasigara, pombe na uzinzi na ukategemea ufanikiwe kuachana na tabia hizo. Amua kukaambali na watu wenye tabia unazolenga kuachana nazo. Ambatana na watu wenye tabiaunazotaka kuzijenga. Kamaunataka kuanza kusoma, jenga urafiki na watu wanaopenda kusoma. Kama unataka kuwana familia imara, jenga urafiki na watu wenye familia imara. Kama unataka kuwa namafanikio kitaaluma, ambatana na watu wenye ari ya kusoma. Watu wenye tabia unazotakakuzijenga, watakusaidia kuwa na motisha ya kwenda unakotaka kwenda. Usisubirikuanza kesho Maranyingi watu husahau malengo yao kwa sababu wanasubiri kuanza kesho.Wanaahirisha kwa sababu wanajifariji kuwa bado wanajipanga. Lakini kadri muda unavyokwenda,wanajikuta wakikosa hamasa. Usisubirikesho kuanza kufanya kitu sahihi. Anza mara moja. Kama lengo ni kuanza kusoma,kanunue kitabu leo anza kukisoma hata kama unafikiri huna muda. Mudahaukusubiri, utengeneze. Azimia kutengeneza muda wa kusoma. Utaweza. Kamaunalenga kuongeza akiba kila mwezi, usisubiri mwezi ujao. Anza mwezi huu. Wekaakiba kabla ya kufanya matumizi. Ukisubiri mwezi ujao, hutaanza. Ni rahisi kuahirishakile usichoona sababu ya kukifanya leo. Jambola kuzingatia ni kwamba huwezi kutekeleza lengo kubwa bila hatua ndogo. Jifunzekufurahia hatua ndogo unayopiga ilmuradi inakusaidia kuelekea kwenye lengo kubwa.Usisubiri utekelezaji mkubwa ili ufurahie. Hata unapokwama, usikate tama na kughairimaazimio yako. Songa mbele. ChristianBwaya ni mhadhiri wa Saikolojia Chuo Kikuu cha Kikatoliki Mwenge MWECAU.Mawasiliano 0754870815, Twitter: bwaya  <topic>: afya 